Publication: Magyar Közlöny
Issue: MK-2002-40 (Year: 2002, Number: 40)
Era: 1990-2004
Section: A 23/1990. (XII. 3.) PM rendelet 1. számú melléklete az alábbiak szerint módosul:
Paragraph Index: 691

41. Árucsoport Általános rendelkezések: Törölje és az alábbiakkal helyettesítse: „Általános rendelkezések Ebbe az árucsoportba tartozik: (I) A nyersbõr (a nagyobb négylábú állatok bõre) és a nyers szõrös vagy gyapjas bõr (a tollas vagy pelyhes madárbõr és a nyers szõrme kivételével) (4101—4103 vtsz.). E vtsz.-ok alá tartozik az árucsoporthoz tartozó Megjegyzések (1) bekezdés c) pontjában felsorolt és a 4101—4103 vtsz.-okhoz tartozó Magyarázatban említett állatok nyers szõrös vagy gyapjas bõre. 2002/40. szám A 4101—4103 vtsz.-ok alá tartozik a szõr vagy gyapjú nélküli bõr, melyet könnyû cserzéssel (az elõcserzést is beleértve), visszafordítható eljárás során elõkészítettek. Az ilyen eljárás átmenetileg stabilizálja a nyersbõrt a hasítási mûveletekhez, és átmenetileg megakadályozza a rothadást. Az így elõkészített bõrök nem tekinthetõk a 4104—4106 vtsz.-ok alá tartozó terméknek. Az árucsoporthoz tartozó Megjegyzések (1) bekezdés c) pontjában foglaltak értelmében nem tartoznak ebbe az árucsoportba az elõcserzett vagy tovább kikészített szõrös vagy gyapjas bõrök. (II) Cserzett vagy kérgesített (crust) de tovább nem kikészített nyersbõr (4104—4106 vtsz.). A cserzés a bõröket ellenállóvá teszi a rothadással szemben, megnöveli fizikai hatásokkal szembeni ellenálló képességüket és vízállóságukat. A tényleges cserzést megelõzõen a bõröket számos megelõzõ eljárásnak vetik alá, melyek során a bõröket lúgos oldatban áztatják (puhítás és a tartósításhoz használt sók eltávolítása céljából), szõrtelenítik és lehúsozzák (húsolják), majd eltávolítják a szõrtelenítéshez használt meszet és egyéb anyagokat, végül a bõröket öblítik. Az elõbbieket követõen a bõrök cserzése lehet „növényi cserzés” (ez olyan fürdõben történik, amely bizonyos fákat, fakérget, levélzetet stb. vagy azok kivonatait tartalmazza), „ásványi cserzés” (ásványi sókkal, pl. króm-sókkal, vas-sókkal vagy timsókkal), vagy „vegyi cserzés” (amelyet formaldehiddel vagy meghatározott szintetikus vegyi anyagokkal végeznek). A nehéz bõröknek timsó és konyhasó keverékével történõ cserzése az ún. „magyar cserzés”, ugyanakkor a „timsós cserzés” során konyhasó, timsó, tojássárgája és liszt keverékét használják. A timsós cserzésû bõröket fõként kesztyû, ruházat és lábbeli készítéséhez használják. A cserzett vagy a cserzésen túlmenõen kikészített nyersbõrök kereskedelmi megnevezése „kikészített bõr”. A cserzés után megszárított kikészített bõr kereskedelmi elnevezése kéregbõr (crust bõr). A kérgesítés során likkerzsírt vagy likkerolajat használnak, hogy a kéregbõrnek némi kenést és rugalmasságot adjanak, továbbá a nyersbõrt újracserezhetik, vagy merítéssel színezhetik (pl. cserzõdobban) a szárítás elõtt. A puhított (samoa vagy chamois) bõr (beleértve a samoa kombinációval kikészített bõrt is) elõállítására szolgáló olajos cserzésû, kikészített juh- és báránybõr a 4114 vtsz. alá tartozik. (III) Cserzésen vagy kérgesítésen túlmenõen kikészített bõr (4107, 4112 és 4113 vtsz.). Cserzést vagy kérgesítést követõen a bõr gyakran további eljárásokon („kikészítésen”) megy át, melynek során eltávolítják a felületi egyenetlenségeket, és a felhasználhatóság érdekében hajlékonyabbá, vízállóvá stb. teszik. Ilyen további eljárás lehet: lágyítás, nyújtás, vékonyítás, sulykolás vagy felületkeményítés, illetve olajos kezelés („zsírozás” vagy „stuffing”). A fentieken túl a bõr további kikészítésen és megmunkáláson mehet keresztül, amely lehet: felszíni festékkel vagy színezõ anyaggal (pigmenttel) történõ bevonás, barkázás vagy ványolás másfajta bõrök utánzatainak elõállítására, méretezés, fényezés, a velúr („suéde”) vagy bársonyosított bõr elõállítása céljából a húsoldal (vagy egyes esetekben a színoldal) csiszolása (buffolása), viaszolás, feketítés, simítás (gépfényezés), szatén kikészítés, mûbarkázás stb. Pergamen kikészítésû bõrök. Ezeket a bõröket nem cserzéssel állítják elõ nyersbõrbõl, a kikészítés a tartósítás biztosítását szolgálja. Ezeket a bõröket puhítják, szõrtelenítik, lehúsozzák, mossák, majd keretre feszítik, bekenik iszapolt meszet és nátrium-karbonátot vagy oltott meszet tartalmazó péppel, a kívánt vastagságúra hántolják és horzsakõvel csiszolják. Az elõbbi eljárásokat követõen zselatinnal és keményítõvel kezelhetik ezeket a bõröket. A „bõrpergamen” néven is ismert finomabb minõségû bõrök újszülött borjak bõrébõl készülnek. Ezeket az anyagokat értékes könyvek bekötésére, fontos okmányok készítésére, dobbõrnek stb. használják. Vastagabb (rendszerint nagyobb szarvasmarhafélék bõrébõl származó) nyersbõrt is néha hasonló módon készítenek ki (ezeket a durvább termékeket „nyersbõr” néven ismerik) és ezeket gépalkatrészek, szerszámok, utazási cikkek készítésénél használják fel. (IV) Puhított (samoa vagy chamois) bõr; lakkbõr és laminált lakkbõr; metallizált bõr (4114 vtsz.). A 4114 vámtarifaszám alá tartoznak a vtsz. szövegében meghatározott, különleges kikészítésû kikészített bõrök. A vtsz. alá tartozik a puhított (samoa vagy chamois) bõr (beleértve a samoa kombinációval kikészített bõrt is) elõállítására szolgáló olajos cserzésû, kikészített juh- és báránybõr; a fénymázzal vagy lakkal, illetve az elõformált mûanyag hártyával bevont vagy beborított bõr (lakkbõr, illetve laminált lakkbõr); valamint a fémporral vagy fémfüsttel bevont bõr (metallizált bõr). (V) Bõr vagy bõrrost alapú mesterséges vagy rekonstruált bõr (4115 vtsz.) (VI) Bõrdarabok és -hulladékok kikészített, mesterséges vagy rekonstruált bõrbõl; kikészített bõr pora és lisztje (4115 vtsz.). Nem tartoznak a vámtarifaszám alá a bõrdarabok és -hulladékok nyersbõrbõl és szõrmébõl. Az árucsoportba tartozó nyersbõrök és kikészített bõrök egészben (a fejet és a lábat borító bõr eltávolítását követõen), illetve darabokra vágva (pl. oldalbõr, lapockabõr, hátbõr (egész krupon), talpbõr (talpkrupon), hasrész, pofabõr), csíkokban vagy ívekben, a meghatározott alakra vágott bõrök ugyanakkor más árucsoportokba, fõképp a 42. vagy

Source: https://magyarkozlony.hu/hivatalos-lapok/931165920f3076a0e9ea7e202a5a34a98142deaa/dokumentumok/1980084c43e0a5fc1ce8cb1be24394943f32dd93/letoltes